en fi fi fi en en fi fi fi fi fi fi fi fi fi fi da fi fi fi en fi en en en en fi da fi fi fi fi fi fi fi fi fi fi fi en pt en fi fi en fi fi en da fi fi fi fi fi fi fi fi da fi fi fi fi fi fi fi fi da en fi fi fi fi fi fi fi da fi fi fi fi fi fi fi da fi fi fi fi fi fi da fi en fi fi fi fi fi da en fi fi fi en fi et fi fa fi fi fi fi fi da cy fi fi fi fi fi fi fi da et fi fi fi fi fi fi fi fi fi da fi fi fi fi fi fi fi da en fi fi fi fi hbs_lat en id fi et id fi fi fi fi fi en fi fi fi fi fi sq tr en fi hbs_lat fi en ceb fi fi fi fi fi en cs fi fi fi fi fi fi fi fi fi cs fi fi fi fi fi fi fi fi fi fi fi fi en fi fi fi fi fi fi fi fi fi fi en fi fi fi fi fi fi fi fi fi fi fi fi fi fi de fi fi fi fi fi fi fi fi fi fi fi fi de fi fi fi fi fi fi fi fi fi fi fi fi en en fi es en fi en en
Vuosi 2017 oli toisaalta raskas, mutta samalla hyvin ihanaa ja opettavaista aikaa. Alkuvuonna luin Konmari -kirjaa ja aloitin kotimme karsimisprojektia. Oonhan mä ennenkin karsinut tavaraa, mutta kirjan luettua sain vielä lisäintoa siihen. Tällä hetkellä oon oikein tyytyväinen meidän kotiin. Vielä on paljon tekemistä ja kirppispöytä tulisi varata taas, mutta siihen oon tyytyväinen, että kotimme siivoamiseen ei enää mene niin paljon aikaa ja melkein kaikilla tavaroilla on oma paikka. Se oli myös yksi mun vuoden tavoitteista, joita listasin vuoden alussa tässä postauksessa.
Huhtikuussa oltiin ensimmäistä kertaa Timon kanssa viettämässä kahdenkeskistä aikaa tyttäremme syntymän jälkeen nimittäin Juha Tapion akustisella keikalla. Se oli hieno konsertti! Olin myös muutaman muun bloggaajan kanssa Hair & Beauty Spa:n bloggaajaillassa ja raskaan raskausajan jälkeen kävin myös hemmottelemassa itseäni ja kävin värjäyttämässä hiuksiani.
Syksy oli ihanaa aikaa ja sain taas yhden tavoitteen toteutettua, kun kävin Tampereella blogimiitissä tapaamassa muita bloggaajia. Mulla nimittäin oli tavoitteena tutustua uusiin ihmisiin. Vietimme myös Timon kanssa kuudetta hääpäivää keilaamisen ja syömisen merkeissä. Tämän vuoden aikana otin mukaan sisustukseen ja vaatteisiin ripauksen vaaleanpunaista ja oon kyllä tykännyt. Syksyllä ostimme meille myös uuden auton.
Loppuvuodesta vietimme lastemme 3-vuotis- ja 1-vuotissynttäreitä. Joulusta en teekään erillistä postausta, mutta aattoaamun vietimme kotona oman perheen kesken avaten lahjoja ja syöden jouluruokaa. Puolen päivän aikaan lähdimme ajamaan mun vanhempieni luokse, jossa syötiin taas, avattiin lahjoja ja käytiin haudalla. Tapaninpäivänä kävimme mun ja Timon mummojen luona, mistä sitten ajoimme suoraan kotiin.
Yhteenvetona voisin sanoa, että oon kasvanut paljon henkisesti. Olen opetellut sanomaan "ei" ja olemaan itselle armollisempi. Kyllä edelleen välillä suoritan elämää kotona, mutta oon siitäkin opetellut eroon. Kirjoitinkin liiallisesta kiltteydestä postauksen ja se olikin heinäkuun ainoa blogiteksti. Vuosi on ollut raskas myös siinä mielessä, että en ole nukkunut koko vuonna yhtään kokonaista yötä. Toivon siis ensi vuodelle paremmin nukkuvaa lasta. Kuitenkin tämän vuoden kokonaiskuva on enemmänkin positiivinen kuin negatiivinen. Olen kiitollinen kaikista hetkistä. Tänään laitamme kotona joulun pois ja kirjoittelen ensi vuoden puolella sitten tavoitteita vuodelle 2018. Olkoon tuleva vuosi kaikenkaikkiaan ihana ja uusia juttuja täynnä. Ihanaa uutta vuotta siis!♥
Millainen vuosi teillä on ollut?
Hei! Halusin tulla tänne kirjottelemaan vähän aatonaaton tunnelmia. Ollaan tänään jo syöty jouluruokia ja käytiin kiertelemässä vielä kauppoja. Huomenna vietetään joulua aluksi oman perheen kesken. Heräillään ja avataan lahjat aamupalan jälkeen. Iltapäivällä lähdetään mun vanhempien luokse. Tänä vuonna ostettiin vähän pienempi joulukuusi ja tuo on kyllä ihan sopiva. Ostin myös uusia joulupalloja alennusmyynneistä ja muita joulukoristeita. Joulutähti jäi vielä hankkimatta, kun en löytänyt mieluista. Aito joulukuusen tuoksu tuo ihanan joulufiiliksen meidän kotiin. Joulusiivoukset on tehty, vaikken niistä erityisemmin stressaakaan. Joulu on kuitenkin rentoutumisen aikaa, eikä esimerkiksi lapsilta saa lisäpisteitä siitä onko kaikki kaapit siivottu vai ei. En halua olla sellainen äiti, jolla on pinna kireällä, kun ei ole siistiä tai jouluruoat tehty viimeisen päälle itse. Joulu merkitsee itselle rauhoittumista joulun sanoman äärelle, rakkaiden läsnäoloa, omien lasten iloa ja jännitystä. Niistä syntyy parhaat joulumuistot.
"Mary, did you know that your Baby Boy would one day walk on water?
Mary, did you know that your Baby Boy would save our sons and daughters?
Did you know that your Baby Boy has come to make you new?
This Child that you delivered will soon deliver you."
Category: joulu, koti, lifestyle, musiikki, sisustus
Joululahjatoiveet 2017 ja linkit jouluaiheisiin postauksiin
Viime vuonna tein blogiini joulukalenterin ja kirjoitin paljon jouluaiheisia postauksia, jotta en toistaisi itseäni, niin tänä vuonna olen jättänyt jouluaiheiset postaukset kokonaan pois. Tämä onkin tänä vuonna vasta ensimmäinen jouluaiheinen postaus. Jos kuitenkin haluatte lukea enemmän jouluun liittyviä postauksia, niin postauksen lopussa on muutama linkki aikaisempiin postauksiin. Ainakin tämän vuoden joulunvietosta tulee erikseen postaus ja katselen vähän tilanteen mukaan kuinka aktiivisesti blogia vielä päivitän loppuvuonna.
Halusin kuitenkin tehdä mun joululahjatoivelistan ihan vaikka siksi, jos joku saa siitä inspiraatiota omiin lahjahankintoihin. Nämä on sellaisia, joita itse haluaisin ja tarvitsisin. Sen oon huomannut, että näin vanhempana ne lahjatoiveet alkaa olla enemmän tai vähemmän käytännöllisiä, haha. En tiedä, miten tässä ulkoasun mobiiliversiossa nämä Polyvoren kuvat näkyy, mutta koko kuvan saatte näkyviin ainakin klikkaamalla kuvaa.
Ehkä eniten toivoisin langattomia kuulokkeita, jotta voisin käydä lenkillä ilman pelkoa siitä, että johdot takertuu ties minne ja puhelin lentää maahan. Oon kerran puhelimeni nimittäin rikkonut käyttökelvottomaksi juurikin niin. Bluetooth -kuulokkeet ois siksi tosi jees!
Me saatiin yks vuosi joululahjaksi Iittalan kastehelmen pienempiä kulhoja/jälkiruokakippoja ja koska mun mielestä on parempi, että astiat on samaa sarjaa, niin haluaisin nyt sitten Iittalan kastehelmen sellaisia isompia tarjoilukulhoja.
Käytännöllisiä lahjoja on myös tehosekoitin ja vohvelirauta. Mulla on Kenwoodin yleiskoneessa lisäosana myös tehosekoitin, mutta käytän sitä päivittäin ja se vie hirveästi tilaa meidän keittiön pöytätasolta joten siksi pikkasen pienempi tehosekoitin olisi mieluisempi. Mun on välillä tehny hirveästi mieli vohveleita joten vohvelirauta löytyy tämän joulun lahjalistalta.
Oon suunnittelemassa matkaa Ikeaan ja sieltä olen ajatellut ostaa keittiön säilytykseen erilaisia purnukoita kuten nuo maustepurkit. Myös rottinkikori on Ikeasta ja ajattelin jos se kestäisi paremmin lelujen säilytyksen. Näistä tosin voi päätellä sen, että Ikean lahjakortti ois kans ihan jees lahja mulle.
Viime vuoden lahjalistalla oli myös harmaa lampaantalja, joka muuten on vielä hankkimatta, mutta kovasti sellaisen haluaisin meidän valkoisen lampaantaljan rinnalle. Niin ihanan lämpimiä ja pehmeitä!
En ole vieläkään saanut hankittua itselleni Juha Tapion nuottikirjaa joten sellainen olisi kyllä mieluinen lahja.♥
10+1 jouluista faktaa minusta
Mitä te toivotte joululahjaksi?
Category: inspiraatio, joulu, oma elämä
sunnuntai 17. joulukuuta 2017
Mä harvoin ostan mitään normaalihintaisena ellen todella tarvi jotain vaatetta kuten talvitakkia, farkkuja tai muuta sellaista. Käytänkin aina hyödyksi alennusmyynnit, alennuskupongit tai kirpputorit. Viimeisimpänä oli marraskuun lopulla Black Friday -päivä (tai monilla kaupoilla oli Black week tai weekend), jolloin monet kaupat oli täynnä erilaisia tarjouksia. Luin siihen liittyen monen monta postausta ja juttua netistä, jossa tuota päivää kritisoitiin holtittomaan kulutukseen kannustavana päivänä. Itse näen kuitenkin kolikon toisenkin puolen. Mun mielestä kyse on vain ostoskäyttäytymisestä, jota jokaisen tulisi oman elämänsä kohdalla miettiä. En itse ostele mitään juttuja, joita en tarvitse vaan esimerkiksi Black Friday -päivänä katselin tehosekoitinta, bluetooth -kuulokkeita, miehelle joululahjoja ja kaikkea muuta tarpeellista, joita olisin ostanut muutenkin. En osta mitään vain siksi, että "halvalla sai". Mulla ei myöskään ole varaa mihinkään Adidaksen vaatteisiin normaalihintaisena, vaikka niistä kovasti haaveilenkin, tai no kyllähän mä voisin rahaa niihin laittaa, mutta sitten ne olisi pois esimerkiksi kuukauden ruoasta. Miksi en siis käyttäisi hyödyksi Black Friday -päivän tarjouksia, vaikka samana päivänä vietettiinkin "älä osta mitään" -päivää? Harmitti muuten, kun kävin sinä päivänä lenkillä ja yhdestä Adidaksen takista oli loppunu koot sillä aikaa. Oisin saanu nimittäin 70 euron takin alle parilla kympillä. Mutta nyt niihin ostoksiin!
Black Fridayna tosiaan täydensin vaatekaappini Adidaksen 19,99€ (34.99€) ja Niken legginsseillä 19,99€ (31,99€) sekä Niken collegehousuilla 34,90€ (52,99€). Selailin monia nettisivustoja, joissa nämä vaatteet olisi tarjouksessa ja Def-shopilta sitten löysin nämä kaikki. Näytti muuten tällä hetkellä nuo Niken collegehousut olevan tarjouksessa 29,99€. (postaus ei sisällä mainoslinkkejä, eikä tätä ole tehty yhteistyössä minkään yrityksen kanssa!)
Viime asupostauksessa mainitsinkin, että mun vaatekaappiin on tullut tällainen hempeän vaaleanpunainen. Bikbokin neule olikin mun asussa tässä postauksessa ja se on tällä hetkellä yks mun lemppareista. Mä en ennen tuota omistanut yhtään neuletta joten normaalista poiketen ostin sen normaalilla hinnalla 34,99€. Tuo on tuollainen tosi reilu joten otin koon pienemmän, mitä normaalisti käytän. Onlyn collegepaitaa kokeilin jo viime kesänä Keskisellä, mutta jätin sen silloin vielä kauppaan ja se jäi harmittamaan. Yritin löytää paidan netistä ja vihdoin löysin. Klikkasin sen jo ostoskoriin ja olin menossa maksamaan, kunnes ilmoitettiin, että se on loppuunmyyty. Meinasin alkaa itkeä. Tilasin myöhemmin koon isompana, mutta se oli liian iso joten palautin sen. Onneks nettiin tuli myyntiin oma koko, niin sain tän paidan. Se oli alennuksessa 16,15€ (26.99€) ja sain siihen toimituskulut vain eurolla, koska tilasin sen Vilan myymälään. Oli muuten tosi kätevä!
Viikko sitten käytiin Keskisen kyläkaupassa Tuurissa ja kävin vaan nopeaa vaatepuolen läpi, koska en oikeastaan tarvinnut mitään. Mä kuitenkin löysin alennusrekistä tämän armeijanvihreän Onlyn bombertakin joten ostin sen. Normaalihinta olisi ollut 39.99€ ja maksoin siitä vain 14,95€! Takkihan on tollanen aika ohut kesä/syksy/kevättakki, mutta silti paksumpi kuin mun viininpunainen bombertakki.
Olipa muuten kiva pitkästä aikaa tehdä ostospostaus ihan uusista ostoksista, eikä kirppislöydöistä! Tykkäättekö te ostospostauksista? Saako näistä vinkkejä omaan pukeutumiseen?
Category: ajatuksia, muoti, ostokset
3v ja 1v yhteissynttärit
keskiviikko 13. joulukuuta 2017
Joulukuun alussa vietimme lastemme synttäreitä. Koska molemmat ovat syntyneet joulukuussa niin koimme parhaaksi pitää yhteissynttärit. Halusin kuitenkin tehdä molemmille lapsille omat kakut, vaikka tuo meidän 1-vuotias neiti ei siitä mitään ymmärtänytkään. Tämä äitikään ei ihan ymmärtänyt, kuinka iso 20cm halkaisijaltaan olevasta kakusta tulee. Yleensä oon siis tehnyt 24-26cm halkaisijaltaan olevia kakkuja, niin ajattelin tehdä molemmista kakuista korkeat, mutta kapeammat. Silti koko yllätti ja pienemmät kakut olisivat riittäneet. Näistä molemmista kakuista tulee reseptipostausta vielä myöhemmin. Teemavärinä oli kulta, joka näkyi mm. mukeissa, kynttilöissä, serveteissä ja ilmapalloissa.
Meillä ei tosiaan kakkujen lisäksi ollut muuta makeaa tarjottavaa ja voin kyllä kertoa, ettei olisi tarvinnut ollakaan. Suolaisena meillä oli pitsaa ja karjalanpiirakoita munavoilla. Silti koin, että tässä oli ihan tarpeeksi. Näiden lisäksi tietysti oli erilaisia juotavia. Kaikki kutsutut vieraat eivät päässeet, mutta osa on käynyt jälkikäteen kylässä ja vielä perjantaina on yksi ystävä tulossa lapsensa kanssa käymään.
Lapset saivat tosi monipuolisia lahjoja; vaatteita, pelejä, palapelejä, kirjoja, leluja ja kaikki ovatkin olleet käytössä ahkerasti. Me ostettiin meidän neidille lahjaksi ensinukke ja pojalle polkutraktori peräkärryllä. Harmi, että on talvi, mutta pianhan sitä taas kevät tulee. Kovin kummoisia kuvia ei tullut otettua, joita ei tarvitsisi sensuroida joten näillä kuvilla mennään.
Tytöllä oli päällä mun vanha mekko, joka on ollut mulla itsellä päällä 1-vuotiaana. Aluksi mun piti laittaa hänelle päälle vielä pikkasen liian iso tyllimekko, mutta sitten mun äiti mainitsi tuosta mekosta, jonka olemassaolon olin itse unohtanut ja se sopi meidän tytölle täydellisesti. Ajattelin, että kun kerta on tuollainen mahdollisuus omalle tytölle laittaa sama mekko päälle, kun mikä itsellä on ollu päällä, niin ehdottomasti! Alunperin mekko on ostettu Lindexiltä jotain 25 vuotta sitten. Lisäksi tytöllä oli päällä valkoiset sukkahousut. Suunnittelin laittavani hänelle hiuksiin pannan tai jonkun muun koristeen, mutta ihan toivotonta saada hänellä pysymään mitään päässä edes puolta minuuttia! Pojalla oli päällä Name it:n farkut näköiset housut ja Name it:n t-paita. Molemmat olivat kirppislöytöjä joten halvalla päästiin.
Kiitokset vielä vieraille, jotka tätä luette!♥
Category: juhlat, lapset, lifestyle
sunnuntai 10. joulukuuta 2017
Takki - Kirpputori/H&m | Neule - Bikbok (uusi) | Legginssit - Cubus | Kengät - So what/Vamos kenkäkauppa
Hei ja hyvää sunnuntaita! Kävin tänään shoppailemassa Keskisellä ja käytiin sitä ennen ottamassa asukuvat. Näiden asukuvien ottaminen on alkanut käymään haasteelliseksi. Ennen ollaan tehty niin, että auto on mahdollisimman lähellä ja lapset odottaa autossa niin että ollaan näkö- ja kuuloetäisyydellä. Nyt kuitenkaan meidän nuorimmainen ei meinaa viihtyä autossa vaan alkaa itkemään. Meidän piti sitten lähteä autolla neidin päikkäriaikaan ja odottaa, että hän nukahtaa ja sitten vasta ottaa nämä kuvat. Onnistui kuitenkin! Keskiseltä löysin alennuksesta itselleni bombertakin, mutta sen esittelen sitten ostospostauksessa myöhemmin.
Vitsit oon muuten alkanu tykätä vaaleanpunaisesta sekä sisustuksessa että vaatteissa. Mä en tiedä miten näin on edes käyny, mutta tykkään nimenomaan tollaisesta hempeän vaaleanpunaisesta. Sitä paitsi harmaa ja vaaleanpunainen sopii hyvin yhteen. Mutta jotta ei olisi liian hempeää niin piti nuo tekonahkalegginssit tähän asuun yhdistää kans. Näitä kuvia kun katselin niin ehkä tämän vuoden lemppariasu on tässä.
Niin ja sen verran vielä, että kuunnelkaa ihmeessä tuo postauksen alussa oleva Pikku G:n uusi biisi. Se löytyy myös Youtubesta. Aloin melkein itkemään, kun tämän kuulin. Aivan ihana!♥ Oonkin sitä kuunnellut toistolla samalla, kun olen tätä postausta kirjoitellut. Mutta nyt lähden laittaa lapsia nukkumaan, jonka jälkeen ilta kuluu Timon kanssa yhdessä Salkkareita ja Uutta päivää katsellessa. Mukavaa alkavaa viikkoa!♥
Mitä mieltä ootte asusta?
Category: asut, muoti, musiikki
keskiviikko 6. joulukuuta 2017
Mun piti tänään julkaista postaus ja oli mulla pari postausideaa mielessäkin. Ajattelin kuitenkin, että tuntuisi typerältä näin Suomi 100 juhlapäivänä kirjoittaa jotain muuta kuin itsenäisyyspäivään liittyvää. Ostoksista ja lasten synttäreistä ehtii tehdä postauksia myöhemminkin.
Meidän itsenäisyyspäivä on mennyt lähinnä kotona perheen kesken. Käytiin me kaupassa, mutta muuten leivottiin pipareita ja mä paketoin muutaman joululahjan. Tällä hetkellä tv:ssä pyörii linnan juhlat ja meen niitä vielä hetkeksi katsomaan ennen kuin laitamme lapset nukkumaan. No okei myönnän nyt tähän, että eilen katsoin Prisman hihna 24/7 suoraa lähetystä, haha. Timo mulle naureskeli, mutta musta oli mielenkiintoista katsoa, mitä ihmiset oli ostanu.
En kyllä voisi olla kiitollisempi lotille ja sotaveteraaneille siitä, että he ovat taistelleet isänmaamme puolesta. Se, että saan tänä päivänä kasvattaa lapseni itsenäisessä Suomessa, ei todellakaan ole itsestäänselvyys. Monet kuolivat rintamalla siksi, että meillä olisi tänä päivänä parempi tulevaisuus ja itsenäinen Suomi. Nuorimmat sotaan lähteneet olivat vielä alaikäisiä, nuoria poikia. Toivon, ettei meidän koskaan tarvitsisi olla samassa tilanteessa. Me emme myöskään saa unohtaa historiaamme ja juuriamme, sillä se tekee meistä suomalaisia. Onnea Suomi 100 vuotta ja hyvää itsenäisyyspäivää kaikille!♥
Kuinka teidän itsenäisyyspäivä meni?
Category: ajatuksia, lifestyle, musiikki, oma elämä
Lokakuun ja marraskuun kännykkäkuvat
sunnuntai 3. joulukuuta 2017
Olis aika taas kirjotella vähän arkisempaa postausta kännykkäkuvien muodossa. Tuttuun tapaan mua voi seurata Instagramissa @jennislullaby nimimerkillä. Jos teitä kiinnostaa enemmän mun arjen seuraaminen esimerkiksi Instastoryn kautta, niin laittakaa seurantaan. Oon muuten ihastunu siihen Instastoryn bumerang -toimintoon. Käytän sitä melkein aina, haha.
1. Mulla on pari kertaa viikossa omaa aikaa, että saan viettää aikaa ilman lapsia ja yhtenä kertana päätin shoppailun lomassa käydä herkuttelemassa Coffee houses ihan vaan yksin. Kokeilin Pätkis-kaakaota, mut ei se ollu niin hyvää. Vaahtokarkkikaakao on ihan lemppari♥ 2. Kokkolahden leirikeskuksessa Evijärven rannalla ihailin syksyisiä maisemia ja järveä. Sielu lepää♥ 3. Olin viettämässä meidän pojan kanssa kahdenkeskistä aikaa puistossa. 4. Oltiin koko perheenä Ilta Conference -tapahtumassa. Piti iltatilaisuudesta lähteä vaan aikasemmin, kun piti lapset laittaa nukkumaan, mut oli hyvät tilaisuudet ja lauantaina oli hyvä brunssi! 5. Tää on tätä normaalia, kun käyn shoppailemassa, niin löydän kaikille muille jotain paitsi itselleni. Mut löysin mä tolta reissulta pari paitaa itsellenikin. 6. Otin meidän lapsista syksyisiä kuvia, mutten saanut oikein yhtään kuvaa sellaista, jossa molemmat olisivat katsoneet yhtäaikaa kameraan...
1. Lokakuun lopulla tuli ihan sairaasti lunta ja ois voinut kuvitella säiden puolesta, että on joku helmikuu menossa. Harmi, että nyt on taas hirveän synkkää. 2. Olin ennen Black Fridayta katselemassa ja kokeilemassa kaupungilla vaatteita jos olisin jotain ostanut perjantaina alennuksella. 3. Melkein aloin itkeä, kun löysin kirppikseltä samanlaisia valokuvakehyksiä, joita mulla on jo kotona ja vain 2€/kpl! 4. Kävin Hiusstudio Sinillä parturissa ja tykkäsin älyttömästi uudesta tukasta! Sain vaaleista osista keltaisuutta pois. 5. Isänpäivänä oltiin mun vanhempien luona käymässä ja äiti teki isänpäiväkakun. 6. Joulukonsertissa joulufiilistä hakemassa ja nauttimassa hyvästä musiikista.♥
Category: lifestyle, oma elämä
keskiviikko 29. marraskuuta 2017
Olin jo jonkun aikaa puhunut, että haluaisin meidän olohuoneessa olevan beigen nukkamaton vaihtaa harmaasävyiseen mattoon, jotta se sopisi sisustukseen paremmin. Löysinkin kirpputorilta kivan harmaan tähtikuvioisen ohuen maton, mutta Timo ei ollut valmis luopumaan nukkamatosta. Myönnän, onhan tuo Ikeasta ostettu Gåser -merkkinen matto aivan ihana. Ensinnäkin lapsiperheessä se on estäny monet kolhut, kun kaksi lastamme ovat harjoitelleet istumista tai sohvaa vasten nousemista ja ovatkin lyöneet päänsä lattiaan. Isku ei kuitenkaan ole kovin suuri, sillä matto on ihan älyttömän paksu ja pehmeä! Toiseksi vietämme usein koko perhe aikaa löhöten lattialla, koska matto on niin ihanan tuntuinen, että lattiallakin on mieluista maata tai istua. Onhan siinä tullut muutamat unetkin otettua.
Jos jotain huonoakin täytyy sanoa, niin onhan tuo todella epäkäytännöllinen matto murusten ja muun lian kannalta. Se myös imee sisäänsä hyvin paljon tavaroita. Yks kerta puhdistettiin matto kääntämällä se ylösalaisin ja kaiken muun lian lisäksi se oli imenyt sisäänsä 22 (!!) kappaletta hiuspinnejä! On sitä tullut muutaman kerran etsittyä maton nukkien seasta sormuksia ja nenäkoruakin. No mutta ne positiiviset puolet voittaa nuo negatiiviset. Ainakin haluan uskoa niin, haha.
Viime viikolla meillä oli 11. vuosipäivä ja täytin 26 vuotta. Vuosipäivänä Timo oli työreissussa Etelä-Suomessa päin ja illalla hänen tullessaan kotiin, sainkin kokea yllätyksen. Timo toi nimittäin mulle lahjaksi Ikeasta samanlaisen maton, mikä meillä oli ollut beigenä, mutta harmaana! Aluksi ajattelin, että onko se aivan liian tumma, koska muut harmaat asiat meidän sisustuksessa eivät ole noin tummia. Mutta hyvin äkkiä silmä tottuu tuohon ja tykkään siitä kyllä älyttömästi. Näitä mattoja ei ilmeisesti enää myydä Ikeassa kuin tumman harmaina, mutta me laitetaankin se beige matto säästöön tulevaisuutta varten.
Mitä mieltä ootte matosta? Onko teidän silmään liian tumma?
lauantai 25. marraskuuta 2017
Joskus perunamuusia tulee tehtyä enemmän kuin olisi tarve ja roskakorin sijaan olen keksinyt paremman tavan päästä ylijäämästä perunamuusista eroon - nimittäin siitä voi tehdä perunarieskaa! Tämän idean sain ensimmäisen kerran töistä, kun siellä tehtiin perunarieskaa perunamuusista. En ollut koskaan ajatellut, että siitä voisi perunarieskaa tehdä. Sen jälkeen ei ole yhtään perunamuusia mennyt roskiin vaan olen hyödyntänyt tämän herkullisen reseptin, jonka nyt jaan teillekin.
1 tl suolaa (jos ei ole perunamuusiin lisännyt aiemmin)
1. Sekoita kylmään perunamuusiin suola, kananmuna ja jauhot
2. Sekoita sen verran, että taikina on helppo levittää, mutta ei saa liikaa sekoittaa
3. Levitä pellille esimerkiksi ripottelemalla vähän jauhoja päälle, pistele haarukalla ja paista 275 asteessa n. 8 min (itse paistoin 225, kun leivinpaperi kärähtää isommassa asteessa) kunnes pinta saa vähän ruskeaa väriä.
tiistai 21. marraskuuta 2017
Joku saattoikin jo huomata, että blogissani on uusi ulkoasu. Ostin sen Etsy.com sivustolta. Se on erilainen, mitä edellinen ulkoasuni, enkä ole saanut kaikkia haluamiani juttuja vielä toimimaan enkä tiedä saankokaan. Esimerkiksi "like" ja "dislike" -nappulat postausten lopussa ovat poistuneet ja ehkä jopa pysyvästi. Mulla ei nimittäin aika riitä html -koodien väsäämiseen. Postausten lopussa olevan "saatat pitää myös näistä" -postaussuositukset yritän saada takaisin. Kun olen ostanut tämän ulkoasun, niin kaikki Blogger -sivuston omat säädöt eivät enää toimi joten sen vuoksi ne pitäisi sitten lisätä html -koodeilla jos jotain muutoksia tänne haluaa. Tykkään kyllä itse älyttömästi tästä uudesta ulkoasusta. Se on tosi raikas ja yksinkertainen, muttei liian tylsä. Mitä mieltä te ootte?
Ja sanokaa ihmeessä jos joku juttu teitä häiritsee ulkoasussa tai joku juttu ei toimi. Sen tiedän, että mobiiliversiossa teksti on aika isoa, mutten tiedä miten saisin sitä muutettua. Joten pahoittelut siitä! Mutta mielummin liian suurta kuin pientä! Yritän googletella ja katsoa jos sitä saa jotenkin muokattua.
Sitten toinen blogiin liittyvä uutinen: sain yhteistyöhön liittyvää sähköpostia KidSpot -nimiseltä markkinointiyritykseltä, joka toimii yhteistyössä bloggaajien sekä lapsiin ja perhe-elämään liittyvien yritysten kanssa. Mietin hetken asiaa ja aluksi ajattelin, ettei tämä olisi minun juttuni, koska en ole mikään mamma/perhebloggaaja. Sitten jäin miettimään sitä, että jos tämä olisi hyvä tilaisuus laajentaa blogin näkökulmaa ja saada uusia tuulia blogille. Miksen voisi jatkossa enemmän kirjoittaa myös esimerkiksi lastenvaatteisiin tai lastenhuoneen sisustukseen tai muihin hankintoihin liittyvistä jutuista? Oonhan mä blogiurani aikana vaihtelevasti niistä kirjoitellutkin, mutta jossain vaiheessa päätin, etten kirjoita ollenkaan (paitsi jos esittelen esimerkiksi kirppislöytöjä). Lasten nimiä, kasvoja ja henkilökohtaisia kuulumisia täällä ei edelleenkään tule näkymään, mutta jonkin verran saatan esitellä esimerkiksi lastenvaatteita, sisustusta, muita hankintoja tai yleisesti lapsiperheen arkeen liittyviä juttuja. Päätin siis ryhtyä yhteistyöhön KidSpotin kanssa ja sitä kautta minun on mahdollisuus saada yhteistöitä, joista on hyötyä myös teille lukijoille.
Olen myös suunnitellut ensi vuodelle erilaisia postaussarjoja ja alkuvuodesta olisi ainakin yksi arvonta tulossa joten pysykää kuulolla!♥
Miltä nämä muutokset kuulostavat ja näyttävät?
sunnuntai 19. marraskuuta 2017
"Mut joku aamu mä tiedän sen,
Sinä selvisit ja kelpaat kelle vaan."
Talvitakki - Kirpputori/Only | Takki - Kirpputori/Kappahl | Paita - Kirpputori/Seppälä | Kellohame - H&m | Kengät - Kirpputori
Hei ja ihanaa sunnuntaita! Tämä viikko on mennyt aika kiireisissä merkeissä, sillä olen pitänyt kirpputoripöytää Ykkösbasaarilla ja luonnollisesti siellä on pitänyt käydä joka päivä siivoamassa pöytää, koska pöytä on aina ihan hirveässä kunnossa. Tavarat vaan menee paremmin kaupaksi, kun on siisti pöytä. Lisäksi oon hoitanut tällä viikolla vähän blogijuttuja, mutta siitä sitten enemmän ensi postauksessa.
Nyt kuitenkin tähän päivän postauksen aiheeseen eli mun asuun, joka tällä kertaa on jo vähän talvisempi. Kuvassa oleva talvitakki on päätynyt mun päälle lähiaikoina useamman kerran, vaikka monesti päivisin lämpötilat ovatkin olleet plussan puolella. Oon silti niin mukavuudenhaluinen, että mielummin laitan kunnon takin päälle kuin että tärisisin kylmästä. Vaatteiden alkuperää kirjoittaessa mietin, että olipa aika kirpputoripainotteinen asu tällä kertaa. Tässä asussa siis kaikki hametta ja legginsseja lukuunottamatta on löydetty kirppikseltä. Tykkään tuosta hameesta ja viininpunaisesta paljon. Se on ehdottomasti yks mun lempiväreistä armeijanvihreän lisäksi. Pitäis vissiin useammin kaivaa hame kaapista, sillä ainakin omaan silmään tämä asu toimii.
Mitä mieltä te olette asusta?
keskiviikko 15. marraskuuta 2017
Yksi sisustustyyli on mun ehdoton lemppari - nimittäin valmiiksi kulutettu sisustus. Tykkään nimittäin erilaisista sisustusesineistä ja huonekaluista, jotka ovat tehty valmiiksi kuluneen näköiseksi. Viimeisin löytö ovat nämä alla olevat metalliset kynttilänjalat, jotka löysin Tokmannilta oisko ollut 7.90€/kpl. Niissä olevat vaaleanpunaiset kynttilät ostin Pentikistä. Kiersin monta kauppaa ja markettia tästä Seinäjoelta ja ei millään meinannut löytää tähän aikaan vuodesta vaaleanpunaisia kynttilöitä ja vielä oikeassa sävyssä! Näin ennen joulua, kun meinaa olla kaikki kynttilät ja muut sisustusjutut joulunpunaisia.
Tuo iso metallinen lyhty on ihan mun lemppari ja olemme saaneet sen Timon kanssa häälahjaksi aikoinaan. Tykkään ihan älyttömästi! Olen löytänyt myös kauan sitten Keskiseltä noita kulutettuja valokuvakehyksiä, joista tykkään kans paljon.
Kirjoitin viime vuoden joulukuussa siitä, kun maalasin meidän keittiönpöydän kalkkimaalilla (siihen postaukseen tästä), mutta eihän se kalkkimaali kestänyt käyttöä, vaikka laitoin siihen lakankin päälle. Nyt maalasin sen uudestaan, koska oikeasti se oli vaan niin järkyttävän näköinen, kun maalia oli irronnut joka paikasta. Laitoin tällä kertaa vahan siihen päälle ja hioin sen vähän kuluneen näköiseksi. Tarkoitus on ostaa tabletit, kaitaliina tms. suojaamaan vielä pöydän pintaa. Oikeastihan mun tekis mieli heivata tuo pöytä tuoleineen jo roskalavalle, mutta en ole löytänyt mieleistä ja sopivan kokoista pöytää. Haluaisin kuudenhengen ruokapöydän, mutta meidän keittiöön ei kovin moni sen kokoinen pöytä mahdu joten menkööt tuolla.
Tykkäättekö te valmiiksi kulutetusta sisustuksesta?
Uudemmat tekstit Vanhemmat tekstit Etusivu
Hei! Olen 27-vuotias nuori nainen Seinäjoelta. Olen vaimo yhdelle miehelle ja äiti kolmelle lapselle (poika 12/14, tyttö 12/16 ja poika 10/18).
Blogistani löytyy ripaus muotia, hyviä reseptejä, kirppislöytöjä, sisustusta, arkea kotiäidin näkökulmasta sekä ennen kaikkea hyvää mieltä. Välillä mennään myös pintaa syvemmälle.
Olen lopettanut bloggaamisen, mutta minut löytää edelleen Instagramista @jennislullaby ja saa yhteyden sähköpostilla: jennislullaby(at)hotmail.com
Luukku 3. Jouluinen Rocky road
Joulu ja suklaa on kyllä ihan ehdoton yhdistelmä, Ne sopii yhteen kuin paita ja peppu. Siksi haluan jakaa teille jouluisen Rocky road...
Sisustukseen sopivat treenivälineet + arvonta
Postaus on toteutettu yhteistyössä Suomen voimistelutuotteen ja KidSpotin kanssa.   Mulla on erityisesti lasten saamisen jälkeen liikun...
Blogin 1-vuotissynttärit ja arvonta
Olin pitänyt aikaisemmin reilu kolme vuotta toista lifestyleblogia, mutta lopettanut sen sitten. Aluksi oli tosi kiva olla ilman bl...
Joululahjatoiveet 2017 ja linkit jouluaiheisiin po...
3v ja 1v yhteissynttärit
Lokakuun ja marraskuun kännykkäkuvat
CopyRight © | Theme Designed By Hello Manhattan